தொடர்ந்து யாரை வைத்து குலக்கல்வியை ராஜாஜி கொண்டு வந்தாரோ, அதே சி.சுப்பரமணியத்தை வைத்து அந்தக் குலக்கல்வியை திரும்பப்பெற வைத்தவர் காமராஜர். அதனால்தானே நாமெல்லாம் தப்பித்தோம் என்று நமக்கு வந்த ஆபத்தைச் சுட்டிக்காட்டிவிட்டு, யாரை கோயிலுக்குள் நுழைய விடமுடியவில்லையோ, அந்த ஜாதியைச் சேர்ந்த அயோத்திதாச பண்டிதரின் மைத்துனரும், இரட்டைமலை சீனிவாசனின் பேரனுமான பரமேஸ்வரனை மடாலய மந்திரியாகப் (அறநிலையத் துறை அமைச்சர்) போட்டு, சிதம்பரம் கோயிலுக்குள் அமைச்சரை வரவேற்க வைத்து, அவருக்கு பரிவட்டமும் கட்டவைத்து பார்ப்பனர்களை பழிவாங்கியவர் காம ராஜர் என்றதும் பார்வையாளர்கள் தம்மை மறந்து கைதட்டினர். மேலும் அவர், காமராஜரை படிக்காதவர் என்று சாதாரணமாக எண்ணிவிடாதீர்கள். அவர் கட வுளை ஏற்றுக்கொள்ளாதவர். மக்களை நேசித்தவர். காங்கிரசில் இருந்தாலும் அசுரர் குலத்தலைவர்! காரணம் காங்கிரசிலேயே இருந்த அவாளின் ஆதிக்கத்தை எதிர்த் தவர் என்று காமராஜரின் பல்வேறு சிறப்புகளை பட்டியலிட்டு, எல்லாக் கோணங்களிலும் காமராஜர் இந்த இளைய தலைமுறைக்கு அறிமுகப்படுத்தப்பட வேண்டியவர் தான். அப்போதுதான் இப்போதிருக்கும் அரசுகளும், அதன் ஆட்சியாளர்களின் யோக்கியதையும் மக்களுக்குத் தெரியும். அதற்குத்தான் இந்த கூட்டம் மிகச்சிறப்பாக ஏற்பாடு செய்யப்பட்டிருக்கிறது என்று கூறி தனது உரையை நிறைவு செய்தார்.